Dit gaan daarom dat die waarborge wat die regstaat bied vir die vryheid van meningsuiting, grondbesit, ensovoorts, nagekom word.
Dit gaan daarom dat selfs die vrou van ’n besoekende staatshoof nie om onwettige politieke redes beskerm word indien sy ’n misdaad pleeg nie.
Helaas word Suid-Afrika regeer deur ’n party waarvan die begrip oor die aard van die regstaat beperk is. Selfs die openbare vervolger onder die patetiese adv. Shaun Abrahams verstaan nie mooi wat sy plig is nie.
Gelukkig is daar organisasies soos AfriForum – verreweg nie volmaak nie, maar wat wel ’n uiters nuttige rol by die afdwing van die reëls van die regstaat speel. In dié opsig verdien hy alle demokrate se steun.